

2
ועדת הכלכלה – 24.12.2001

[bookmark: _GoBack]פרוטוקולים/כלכלה/4302
	ירושלים, כ"ד בטבת, תשס"ב
8 בינואר, 2002

הכנסת החמש עשרה						נוסח לא מתוקן
מושב רביעי



פרוטוקול מס' 395
מישיבת ועדת הכלכלה
שהתקיימה ביום ב', ט' בטבת התשס"ב, 24.12.2001, בשעה 13:00



ס ד ר    ה י ו ם

תקנות הספנות (ימאים), התשס"א2001-




נכחו:
חברי הוועדה:	היו"ר אברהם פורז


מוזמנים:	עו"ד רננה שחר, יועצת משפטית, מינהל הספנות, משרד התחבורה
אמיר שביט, אגף התקציבים, משרד האוצר
עו"ד בני רובין, משרד המשפטים
עו"ד נועה וגנר, הלשכה המשפטית, משרד העבודה והרווחה


















יועצת משפטית: אתי בנדלר

מנהלת הוועדה:	 לאה ורון

נרשם על-ידי:	 חבר המתרגמים בע"מ



תקנות הספנות (ימאים), התשס"א2001-




היו"ר אברהם פורז:		אני מתכבד לפתוח את ישיבת ועדת הכלכלה.

לאה ורון:			הוועדה אישרה את התקנות ב6- בנובמבר. מאז 
 				הייתה פנייה אליך ממשרד התחבורה בבקשה לתקן בתוך התקנות את תקנה 77(ב).

קריאה:				כפי שהוסבר במכתב ההסבר של שר התחבורה, 
 				מדובר בחתימה של שר התחבורה ושל שר העבודה והרווחה. התקנות הועברו  לחתימת שר העבודה והרווחה והוטל וטו על חתימתם אלא אם כן תוסף תקנה 77(ג) לגבי שמירת דינים לעניין הוראות חוק עבודת נוער.

היו"ר אברהם פורז:		הוא חשב שיעסיקו ילדים באוניות?

קריאה:				בעבודות אסורות.

נועה וגנר:			יש עבודות אסורות ומוגבלות כגון הפעלת דוד 
 				קיטור, הפעלת מנוע וכולי.

היו"ר אברהם פורז:		האם משפטית חשבו שהתקנות האלה יכולות 
 				לגבור על חוק עבודת הנוער?

קריאה:				לא.

נועה וגנר:			יש הערה האומרת שאין באמור בתקנות כדי 
 				לפגוע בהוראות.

היו"ר אברהם פורז:		ואם לא היינו כותבים את זה, התקנות יכולות 
 				לפגוע בחוק עבודת נוער?

נועה וגנר:			יש הערה שלעניין בדיקות רפואיות לנוער, אין בהן 
 				כדי לפגוע בחוק עבודת נוער, אנחנו סברנו שצריך גם להוסיף שאין בכלל כדי לפגוע בחוק עבודת נוער.

היו"ר אברהם פורז:		השאלה האם אפשר בתקנות ספנות להתקין תקנה 
 				שסותרת את הוראות חוק עבודת הנוער מבלי שזה כתוב.

נועה וגנר:			יש לנו פה בעיה של חוק ספציפי. יש תקנות 
 				חדשות שמותקנות על-סמך חוק שמתייחס רק לנוער.

היו"ר אברהם פורז:		ממתי תקנה יכולה לסתור חוק?

נועה וגנר:			לא התקנה אבל התקנה מותקנת מכוח חוק 
 				הספנות וחוק הספנות עוסק גם בהעסקת נוער. יש התייחסות לעבודת נוער.

היו"ר אברהם פורז:		היועצת המשפטית שלי אומרת שזה היה ממילא 
 				כך והמצב המשפטי הוא כזה גם ללא התקנה הזאת. בסדר, אין לי בעיה לאשר לכם את זה.

אחרי ששמענו את הטיעון אנחנו מאשרים את התיקון ומאשרים את התקנות. אני שמח שקלעתי לדעתה של היועצת המשפטית אתי בנדלר שגם היא חושבת שבלי התקנות האלה, זה המצב המשפטי.

אתי בנדלר:			פנתה אלי גברת רננה שחר וסיפרה לי שהם ניצבים 
 				בפני בעיה משפטית אדירה לכן הצעתי לה שתגיש את הבקשה לדיון מחדש כי אני לא רואה שום בעיה באישור התקנות האלה.

היו"ר אברהם פורז:		אם כן, התיקון אושר למרות שאני חושב שגם בלי 
 				זה, זה היה המצב המשפטי.
אני מודה לכם.






הישיבה ננעלה בשעה 13:10






